Publication: Magyar Közlöny
Issue: MK-2010-187 (Year: 2010, Number: 187)
Era: contemporary
Section: 6.29. Jelzáloglevél: a jelzálog-hitelintézetrõl és a jelzáloglevélrõl szóló 1997. évi XXX. törvény szerinti értékpapír.
Paragraph Index: 85

6.29. Jelzáloglevél: a jelzálog-hitelintézetrõl és a jelzáloglevélrõl szóló 1997. évi XXX. törvény szerinti értékpapír. 6.30. Kockázati tõkealap-jegy: a Tpt. szerinti értékpapír. 6.31. Konszolidációs államkötvények: a hitel-, bank- és adóskonszolidációk során kibocsátott, átadott államkötvények. 6.32. Konzorciális hitel: a hitelfelvevõ részére hitelintézetek egy csoportja által nyújtott hitel, függetlenül elnevezésétõl (szindikált hitel, klub hitel, loan participation stb.) 6.33. Könyv szerinti bruttó érték: az eszközök, valamint azok mérlegen kívüli tételeinek beszerzési, illetve bekerülési, nyilvántartási (értékvesztésekkel, céltartalékkal stb. nem csökkentett, értékelési különbözettel nem módosított) értéke. A hitelintézet által kötött szerzõdésbõl eredõ követelés esetén a még nem törlesztett tõkeösszeg. Megvásárolt követelések esetén a bekerülési értékbõl még nem törlesztett rész. 6.34. Kötvény: hitelviszonyt megtestesítõ értékpapír. 6.35. Kumulatív elsõbbségi részvény: azon osztalékelsõbbségi részvény, vagy ezzel egyenrangú jegyzett és befizetett saját tõke (szövetkezetek esetében a befektetõi tagok által jegyezhetõ, szavazati jogot nem biztosító részjegy), amely esetében a tulajdonos a nyereséges évben minden korlátozás nélkül jogosult az elmúlt év(ek) elmaradt hozamának kifizetésére is. Ez a részvény a szavatoló tõke alapvetõ tõkeelemeként nem vehetõ figyelembe, a járulékos tõkében meghatározott limit szerint ismerhetõ el. 6.36. Külföld (L szektor): A GMU országai külön szektort képeznek az adatszolgáltatásokban. A külfölddel kapcsolatos állományokat GMU tagországokra és egyéb külföldre bontva kell jelenteni. GMU tagországok A GMU tagországokra ugyanazt a szektorbontást kell alkalmazni, mint a belföld esetében. Az ettõl való eltérések a következõk: A GMU monetáris pénzügyi intézmények szektora az alábbi két alszektorra bomlik1 : – GMU jegybankok, EKB és tartalékolási kötelezettség alá esõ GMU monetáris pénzügyi intézmények, valamint – tartalékolási kötelezettség alá nem esõ GMU egyéb monetáris pénzügyi intézmények. A Felügyeleti mérlegben szereplõ „GMU hitelintézetek" kifejezés a GMU tagországok pénzpiaci alapok nélküli egyéb monetáris pénzügyi intézményeit jelenti. 1 Az egyes intézmények két alszektor szerinti besorolásához segítséget ad az Európai Központi Bank honlapján elhelyezett ún. MFI lista, amelynek pontos elérési útvonala a 3. melléklet 1. pontja szerinti listákat tartalmazó, az MNB honlapján közzétett file-ban található. Az államháztartás (ÁHT) négy alszektorra bomlik a GMU tagországok esetében: – központi kormányzat, – tagállami/tartományi kormányzat, – helyi önkormányzatok, – társadalombiztosítási alapok. Az egyes alszektorokba értendõk a hozzájuk kapcsolódó nonprofit intézmények is. Egyéb külföld Az egyéb külföld szektorát a GMU tagországok kivételével az összes külföldi ország, valamint a nemzetközi intézmények (ideértve az EKB kivételével az EU intézményeit is) alkotják. Az egyéb külföldnél a következõ bontást kell alkalmazni: – bankok, – nem bankok, amelybe az ÁHT (idesorolandók a fent említett nemzetközi intézmények is), és az egyéb szektorok tartoznak. 6.37. Látra szóló és folyószámla betét: a folyószámla betét a hitelintézet által vezetett fizetési számla és az ügyfél által bármikor hozzáférhetõ egyéb számla pozitív egyenlege. Látra szóló betétnek minõsül a fenti számlákhoz kapcsolódó lekötetlen betét, az egy munkanapra lekötött betét, a hitelintézet által kibocsátott utazási csekk, az elektronikus pénz használatával összefüggésben elõre kifizetett, nem lekötött pénzösszeg (elektronikus pénz), valamint a látra szóló takarékbetét is. Látra szóló betétnek kell tekinteni a futamidõ nélküli betétet is (a betéti okiratokat kivéve). 6.38. Lekötött betét: olyan nem transzferálható, egy napnál hosszabb idõre lekötött betétek, amelyeket nem lehet, vagy csak bizonyos hátrányos szerzõdéses feltétellel (pl. járó, de nem esedékes kamatok elvesztése) lehet a szerzõdés szerinti rögzített határidõ elõtt visszaváltani. A két éven túli lekötésû betétek tartalmazhatnak nyugdíj-elõtakarékossági számlákat is. A futamidõ nélküli betéteket (a betéti okiratokat kivéve) a látra szóló betétek közé kell sorolni. 6.39. Megvásárolt követelés: faktorálásból és forfetírozásból eredõ követelés. A faktorálás általában rövid lejáratú, a forfetírozás éven túli lejáratú követelés megelõlegezést, vásárlást jelent. A nem pénzügyi vállalatok esetében külön soron, a többi szektornál az egyéb hitelek között jelentendõ. Nem értendõk ide a megvásárolt hitelek. 6.40. Multicurrency (többdevizás) hitel: olyan hitel, amelyben a bank lehetõséget nyújt az ügyfélnek arra, hogy a hitelt az általa megválasztott, a hitelszerzõdésben elõzetesen rögzített devizanemek egyikében hívja le. Nem tartoznak ide az olyan konstrukciók, amelyek esetében a bank döntése a hitel denominációjának megváltoztatása. 6.41. Nem valódi penziós (elhelyezési) ügylet: az Szmt. szerinti ügylet. 6.42. Nettó érték: a könyv szerinti bruttó érték értékvesztéssel csökkentett, illetve értékelési különbözettel módosított összege. 6.43. Penziós ügylet: az Szmt. szerinti ügylet. 6.44. Repó- és fordított repóügylet: a Tpt. szerinti ügyletek. 6.45. Sajátos szállításos repó ügylet: a Tpt. szerinti repóügylet Hitkr.-ben meghatározott speciális típusa. 6.46. Számla-összevezetés: A fogalom alatt alapvetõen kétféle ügylet-típus értendõ: A cash pool, amely esetében az ügyfélcsoport bankszámláinak – általában nap végi – összevezetése egy fõszámlára ténylegesen megtörténik, s az egyes pool-tagok a fõszámla egyenlege erejéig egymást hitelezik, a bank pedig csak a fõszámla mínuszba menetele esetén nyújt hitelt az ügyfélcsoportnak. E konstrukciónak léteznek különbözõ altípusai (zero balancing, target balancing stb.), de az ügylet lényegét tekintve azok egységesen kezelhetõk. A kamat pool, azaz a virtuális, vagy notional pool konstrukció, amely nem jár tényleges számla-összevezetéssel, kizárólag arra irányul, hogy bizonyos szempontból kapcsolatban álló ügyfélcsoport (vagy egy ügyfél több számlája esetén) kedvezõbb kamatot érhessen el a bankszámláik egyenlegeinek virtuális összevezetése segítségével megállapítható egyenleg alapján. 6.47. Valódi penziós (elhelyezési) ügylet: az Szmt. szerinti ügylet. II. A SZOLGÁLTATANDÓ INFORMÁCIÓKHOZ KAPCSOLÓDÓ TÁBLÁK ÉS AZ AZOK KITÖLTÉSÉRE VONATKOZÓ RENDELKEZÉSEK MNB azonosító: D01

Source: https://magyarkozlony.hu/hivatalos-lapok/6798b7df8cf0e424575ce1340cded21cec9904d3/dokumentumok/4f739d1b895c214701ed4412efd42504681bdf0c/letoltes